paragraph_text: Gestacija je razdoblje nošenja embrija ili fetusa unutar ženki viviparnih sisavaca. Sisavci tijekom trudnoće mogu imati jednu ili više gestacija istovremeno (višestruke trudnoće). Prema izvješću o porodima u zdravstvenim ustanovama Hrvatske tijekom 2006. godine Hrvatskog zavoda za javno zdravstvo zabilježeno je 478 višestrukih trudnoća.[http://www.hzjz.hr/publikacije/porodi2006.pdf Izvješće o porodima u zdravstvenim ustanovama Hrvatske u 2006. godini] Vremenski razmak gestacije naziva se gestacijskim periodom, a vremenska duljina koju je plod proveo u maternici razvijajući se naziva se gestacijskom dobi.